पाकिस्तान 'ए' इमर्जिङ कप क्रिकेटको फाइनलमा
श्रीलंका 'ए'लाई ६० रनले हराउँदै पाकिस्तान 'ए' क्रिकेट टोली इमर्जिङ कपको फाइनलमा प्रवेश गरेको छ । श्रीलंकाको कोलम्बोमा भएको पहिलो सेमिफाइनल खेलमा ३ सय २३ रनको लक्ष्य पछ्याएको श्रीलंका 'ए' ४६ औं ओभरमा अल आउट हुँदै २ सय ६२ रन मात्र बनाउन सक्यो ।
काठमाडौँ — श्रीलंका 'ए'लाई ६० रनले हराउँदै पाकिस्तान 'ए' क्रिकेट टोली इमर्जिङ कपको फाइनलमा प्रवेश गरेको छ । श्रीलंकाको कोलम्बोमा भएको पहिलो सेमिफाइनल खेलमा ३ सय २३ रनको लक्ष्य पछ्याएको श्रीलंका 'ए' ४६ औं ओभरमा अल आउट हुँदै २ सय ६२ रन मात्र बनाउन सक्यो ।टस जितेर ब्याटिङ गरेको पाकिस्तानले निर्धारित ५० ओभरको खेलको अन्तिम बलमा अल आउट हुँदै ३ सय २२ रन बनाएको थियो । पाकिस्तानका लागि ओमाइर युसुफले ८८ रन बनाएका थिए । त्यसैगरी मोहम्मद हरिसले ५२ र मुबासिर खानले ४२ रन बनाएका थिए । श्रीलंकाका लागि चमिका करुणारत्ने, लाहिरु सामाराकुन र प्रमेद मसुशनले २- २ विकेट लिएका थिए । प्रतिउत्तर ब्याटिङ गरेको श्रीलंकाका दुई ब्याट्सम्यान सतक बनाउनबाट चुकेका छन् । यस्तै अभिष्का फर्नान्डो र शहन अराच्चिगे ९७-९७ रनमा आउट भए । भारत 'ए' र बंगलादेश 'ए' दोस्रो सेमिफाइनलमा खेल जारी रहेको छ । टस हारेर पहिले ब्याटिङ गरेको भारतले ५० ओभरको पहिलो बलमा अल आउट हुँदै २ सय ११ रन मात्रै बनाउन सक्यो ।